CELEX: 32021R1469
Language: hr
Date: 2021-09-10 00:00:00
Title: Provedbena uredba Komisije (EU) 2021/1469 оd 10. rujna 2021. o izmjeni Provedbene uredbe (EU) 2020/2235 u pogledu dodavanja novog predloška certifikata za proizvode životinjskog podrijetla koji su podrijetlom iz Unije, premještaju se u treću zemlju ili područje te se zatim nakon istovara, skladištenja i pretovara u toj trećoj zemlji ili području premještaju natrag u Uniju, o izmjeni Provedbene uredbe (EU) 2021/404 u pogledu popisa trećih zemalja iz kojih je odobren ulazak u Uniju proizvoda životinjskog podrijetla koji su podrijetlom iz Unije i vraćaju se u Uniju iz treće zemlje ili područja te o izmjeni Provedbene uredbe (EU) 2021/405 u pogledu popisa trećih zemalja ili njihovih regija iz kojih je odobren ulazak u Uniju proizvoda životinjskog podrijetla i određene robe koji su podrijetlom iz Unije i vraćaju se u Uniju iz treće zemlje ili njezine regije (Tekst značajan za EGP)

13.9.2021   
               
               
                  HR
               
               
                  Službeni list Europske unije
               
               
                  L 321/21
               
            
         PROVEDBENA UREDBA KOMISIJE (EU) 2021/1469
         оd 10. rujna 2021.
         o izmjeni Provedbene uredbe (EU) 2020/2235 u pogledu dodavanja novog predloška certifikata za proizvode životinjskog podrijetla koji su podrijetlom iz Unije, premještaju se u treću zemlju ili područje te se zatim nakon istovara, skladištenja i pretovara u toj trećoj zemlji ili području premještaju natrag u Uniju, o izmjeni Provedbene uredbe (EU) 2021/404 u pogledu popisa trećih zemalja iz kojih je odobren ulazak u Uniju proizvoda životinjskog podrijetla koji su podrijetlom iz Unije i vraćaju se u Uniju iz treće zemlje ili područja te o izmjeni Provedbene uredbe (EU) 2021/405 u pogledu popisa trećih zemalja ili njihovih regija iz kojih je odobren ulazak u Uniju proizvoda životinjskog podrijetla i određene robe koji su podrijetlom iz Unije i vraćaju se u Uniju iz treće zemlje ili njezine regije
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (1), a posebno njezin članak 230. stavak 1., članak 238. stavak 3. i članak 239. stavak 3.,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (2), a posebno njezin članak 90. prvi stavak točke (a) i (e), članak 126. stavak 3. i članak 127. stavak 2.,
         budući da:
         
                     (1)
                  
                  
                     Uredbom (EU) 2016/429 utvrđena su pravila o bolestima životinja koje su prenosive na životinje ili ljude, uključujući zahtjeve za službeno certificiranje zdravlja životinja za različita premještanja životinja, zametnih proizvoda i proizvoda životinjskog podrijetla, uključujući zahtjeve za ulazak u Uniju. Ti zahtjevi koji se odnose na ulazak u Uniju živih životinja, zametnih proizvoda i proizvoda životinjskog podrijetla detaljnije su navedeni u Delegiranoj uredbi Komisije (EU) 2020/692 (3).
                  
               
                     (2)
                  
                  
                     Uredbom (EU) 2017/625 utvrđena su pravila za provedbu službenih kontrola i drugih službenih aktivnosti koje provode nadležna tijela država članica radi osiguravanja usklađenosti s pravilima utvrđenima u članku 1. stavku 2. te uredbe, među ostalim s pravilima u području sigurnosti hrane u svim fazama proizvodnje, prerade i distribucije, pravilima o zdravlju i dobrobiti životinja i pravilima o nusproizvodima životinjskog podrijetla.
                  
               
                     (3)
                  
                  
                     Provedbenom uredbom Komisije (EU) 2020/2235 (4) utvrđeni su predlošci certifikata o zdravlju životinja/službenih certifikata i službenih certifikata za ulazak u Uniju životinja, proizvoda životinjskog podrijetla, mješovitih proizvoda, zametnih proizvoda, nusproizvoda životinjskog podrijetla, klica za prehranu ljudi i sjemena namijenjenog proizvodnji klica za prehranu ljudi.
                  
               
                     (4)
                  
                  
                     Međutim, Provedbena uredba (EU) 2020/2235 ne sadržava predložak certifikata kojim bi se obuhvatio ulazak u Uniju tih proizvoda i robe koji su podrijetlom iz Unije, premještaju se u treću zemlju ili područje te se zatim nakon istovara, skladištenja i pretovara premještaju natrag u Uniju iz te treće zemlje ili područja. Stoga je potrebno izmijeniti tu provedbenu uredbu kako bi se utvrdila takva vrsta predloška certifikata i izbjegli nepotrebni poremećaji u trgovini u takvim slučajevima.
                  
               
                     (5)
                  
                  
                     Člankom 229. Uredbe (EU) 2016/429 propisano je da pošiljke životinja, zametnih proizvoda i proizvoda životinjskog podrijetla koje ulaze u Uniju moraju dolaziti iz treće zemlje ili područja ili njihove zone ili kompartmenta koji su uvršteni na popis u skladu s člankom 230. stavkom 1. te uredbe.
                  
               
                     (6)
                  
                  
                     Delegiranom uredbom Komisije (EU) 2020/692 dopunjuje se Uredba (EU) 2016/429 u vezi sa zahtjevima u pogledu zdravlja životinja za ulazak u Uniju pošiljaka životinja, zametnih proizvoda i proizvoda životinjskog podrijetla iz trećih zemalja ili područja ili njihovih zona ili kompartmenata ako je riječ o životinjama akvakulture. U članku 3. prvom stavku točki (a) Delegirane uredbe (EU) 2020/692 propisano je da se ulazak u Uniju pošiljaka životinja, zametnih proizvoda i proizvoda životinjskog podrijetla koji su obuhvaćeni njezinim područjem primjene smije dopustiti samo ako te pošiljke dolaze iz treće zemlje ili područja ili njihove zone ili kompartmenta koji su uvršteni na popis za određene vrste životinja, zametnih proizvoda i proizvoda životinjskog podrijetla u skladu sa zahtjevima u pogledu zdravlja životinja koji su utvrđeni u toj delegiranoj uredbi.
                  
               
                     (7)
                  
                  
                     U Provedbenoj uredbi Komisije (EU) 2021/404 (5) utvrđeni su popisi trećih zemalja, područja ili njihovih zona, ili kompartmenta ako je riječ o životinjama akvakulture, iz kojih se dopušta ulazak u Uniju pošiljaka vrsta i kategorija životinja te kategorija zametnih proizvoda i proizvoda životinjskog podrijetla koji su obuhvaćeni područjem primjene Delegirane uredbe (EU) 2020/692.
                  
               
                     (8)
                  
                  
                     U Prilogu XXII. Provedbenoj uredbi (EU) 2021/404 naveden je popis trećih zemalja iz kojih je odobren ulazak u Uniju pošiljaka životinja, zametnih proizvoda i proizvoda životinjskog podrijetla koji su podrijetlom iz Unije i vraćaju se u Uniju nakon provoza kroz treću zemlju ili područje. Taj prilog trebalo bi izmijeniti kako bi se uvrstile treće zemlje ili područja iz kojih je odobren ulazak u Uniju pošiljaka proizvoda životinjskog podrijetla podrijetlom iz Unije koje se nakon skladištenja u tim trećim zemljama ili područjima premještaju natrag u Uniju te odredili posebni uvjeti koje u takvim slučajevima treba ispuniti.
                  
               
                     (9)
                  
                  
                     Uredbom (EU) 2017/625 usto je propisano da pošiljke određenih životinja i robe smiju ulaziti u Uniju samo iz treće zemlje ili njezine regije koja se nalazi na popisu koji je u tu svrhu sastavila Komisija.
                  
               
                     (10)
                  
                  
                     Delegiranom uredbom Komisije (EU) 2019/625 (6) dopunjuje se Uredba (EU) 2017/625 u pogledu uvjeta koji se primjenjuju na ulazak u Uniju pošiljaka određenih životinja i robe namijenjenih prehrani ljudi podrijetlom iz trećih zemalja ili njihovih regija kako bi ih se uskladilo s primjenjivim zahtjevima utvrđenima pravilima iz članka 1. stavka 2. točke (a) Uredbe (EU) 2017/625 ili zahtjevima koji su priznati kao barem jednakovrijedni tim zahtjevima.
                  
               
                     (11)
                  
                  
                     Provedbenom uredbom Komisije (EU) 2021/405 (7) utvrđen je popis trećih zemalja ili njihovih regija iz kojih je dopušten ulazak u Uniju proizvoda životinjskog podrijetla i određene robe i dopunjeni su popisi utvrđeni u Provedbenoj uredbi (EU) 2021/404. Da bi se omogućio ulazak u Uniju proizvoda životinjskog podrijetla koji nisu obuhvaćeni područjem primjene Delegirane uredbe (EU) 2020/692, Provedbenu uredbu (EU) 2021/405 trebalo bi izmijeniti kako bi se popisale treće zemlje ili regije iz kojih je odobren ulazak u Uniju pošiljaka tih proizvoda životinjskog podrijetla i određene robe koje su podrijetlom iz Unije i nakon skladištenja u tim trećim zemljama ili regijama premještaju se natrag u Uniju, a ispunjavaju uvjete utvrđene Delegiranom uredbom (EU) 2019/625.
                  
               
                     (12)
                  
                  
                     Provedbene uredbe (EU) 2020/2235, (EU) 2021/404 i (EU) 2021/405 trebalo bi stoga na odgovarajući način izmijeniti.
                  
               
                     (13)
                  
                  
                     Radi pravne sigurnosti ova bi Uredba trebala hitno stupiti na snagu.
                  
               
                     (14)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Provedbena uredba (EU) 2020/2235 mijenja se kako slijedi:
            
                        1.
                     
                     
                        Između članka 30. i članka 31. umeće se sljedeći članak 30.a:
                        
                           „Članak 30.a
                           Predložak certifikata o zdravlju životinja/službenog certifikata za ulazak u Uniju proizvoda životinjskog podrijetla i određene robe koji su podrijetlom iz Unije, premještaju se u treću zemlju ili područje te se zatim nakon istovara, skladištenja i pretovara u toj trećoj zemlji ili području premještaju natrag u Uniju
                           Predložak certifikata o zdravlju životinja/službenog certifikata iz članka 1. stavka 3. točke (b) podtočke i., koji se upotrebljava za ulazak u Uniju proizvoda životinjskog podrijetla i određene robe koji su podrijetlom iz Unije, premještaju se u treću zemlju ili područje te se zatim nakon istovara, skladištenja i pretovara u toj trećoj zemlji ili području premještaju natrag u Uniju odgovara predlošku TRANSIT-COMP sastavljenom u skladu s predloškom utvrđenim u poglavlju 53. Priloga III.”;
                        
                     
                  
                        2.
                     
                     
                        Prilog III. mijenja se u skladu s Prilogom I. ovoj Uredbi.
                     
                  
         
            Članak 2.
            Prilog XXII. Provedbenoj uredbi (EU) 2021/404 mijenja se u skladu s Prilogom II. ovoj Uredbi.
         
         
            Članak 3.
            Između članka 26. i članka 27. Provedbene uredbe (EU) 2021/405 umeće se sljedeći članak 26.a:
            
               
                  „Članak 26.a
                  Popis trećih zemalja iz kojih je odobren ulazak u Uniju proizvoda životinjskog podrijetla i određene robe koji su podrijetlom iz Unije, premještaju se u treću zemlju ili njezinu regiju te se zatim nakon istovara, skladištenja i pretovara u toj trećoj zemlji ili njezinoj regiji premještaju natrag u Uniju
                  Ulazak u Uniju pošiljaka proizvoda životinjskog podrijetla i određene robe koje su podrijetlom iz Unije, premještaju se u treću zemlju ili njezinu regiju te se zatim nakon istovara, skladištenja i pretovara u toj trećoj zemlji ili njezinoj regiji premještaju natrag u Uniju odobrava se samo ako dolaze iz trećih zemalja ili njihovih regija iz kojih je odobren ulazak u Uniju u skladu s Prilogom XXII. Provedbenoj uredbi (EU) 2021/404 i koje su uvrštene na popis u Odluci 2011/163/EU.”.
               
            
         
         
            Članak 4.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. rujna 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 84, 31.3.2016., str. 1.
         
         
            (2)  SL L 95, 7.4.2017., str. 1.
         
         
            (3)  Delegirana uredba Komisije (EU) 2020/692 оd 30. siječnja 2020. o dopuni Uredbe (EU) 2016/429 Europskog parlamenta i Vijeća u pogledu pravila za ulazak u Uniju pošiljaka određenih životinja, zametnih proizvoda i proizvoda životinjskog podrijetla te njihovo premještanje i postupanje s njima nakon ulaska (SL L 174, 3.6.2020., str. 379.).
         
            (4)  Provedbena uredba Komisije (EU) 2020/2235 od 16. prosinca 2020. o utvrđivanju pravila za primjenu uredbi (EU) 2016/429 i (EU) 2017/625 Europskog parlamenta i Vijeća u pogledu predložaka certifikata o zdravlju životinja, predložaka službenih certifikata i predložaka certifikata o zdravlju životinja/službenih certifikata za ulazak u Uniju i premještanja unutar Unije pošiljaka određenih kategorija životinja i robe i u pogledu službenog certificiranja u vezi s takvim certifikatima te o stavljanju izvan snage Uredbe (EZ) br. 599/2004, provedbenih uredbi (EU) br. 636/2014 i (EU) 2019/628, Direktive 98/68/EZ i odluka 2000/572/EZ, 2003/779/EZ i 2007/240/EZ (SL L 442, 30.12.2020., str. 1.).
         
            (5)  Provedbena uredba Komisije (EU) 2021/404 оd 24. ožujka 2021. o utvrđivanju popisa trećih zemalja, područja ili njihovih zona iz kojih je dopušten ulazak u Uniju životinja, zametnih proizvoda i proizvoda životinjskog podrijetla u skladu s Uredbom (EU) 2016/429 Europskog parlamenta i Vijeća (SL L 114, 31.3.2021., str. 1.).
         
            (6)  Delegirana uredba Komisije (EU) 2019/625 od 4. ožujka 2019. o dopuni Uredbe (EU) 2017/625 Europskog parlamenta i Vijeća u pogledu zahtjeva koji se primjenjuju na ulazak u Uniju pošiljaka određenih životinja i robe namijenjenih prehrani ljudi (SL L 131, 17.5.2019., str. 18.).
         
            (7)  Provedbena uredba Komisije (EU) 2021/405 оd 24. ožujka 2021. o utvrđivanju popisa trećih zemalja ili njihovih regija iz kojih je odobren ulazak u Uniju određenih životinja i robe namijenjenih prehrani ljudi u skladu s Uredbom (EU) 2017/625 Europskog parlamenta i Vijeća (SL L 114, 31.3.2021., str. 118.).
      
      
         
            PRILOG I.
            Prilog III. Provedbenoj uredbi (EU) 2020/2235 mijenja se kako slijedi:
            
                        1.
                     
                     
                        Na popis certifikata dodaje se nova kategorija nakon unosa za „TRANSIT-COMP” pod naslovom „Provoz kroz Uniju u treću zemlju ili područje, izravnim provozom ili nakon skladištenja u Uniji, mješovitih proizvoda”:
                        
                                    „proizvodi životinjskog podrijetla i određena roba koji su podrijetlom iz Unije, premještaju se u treću zemlju ili područje te se zatim nakon istovara, skladištenja i pretovara u toj trećoj zemlji ili području premještaju natrag u Uniju
                                    
                                 
                              
                                    STORAGE-TC PAO
                                 
                                 
                                    Poglavlje 53.: Predložak certifikata o zdravlju životinja/službenog certifikata za ulazak u Uniju proizvoda životinjskog podrijetla i određene robe koji su podrijetlom iz Unije, premještaju se u treću zemlju ili područje te se zatim nakon istovara, skladištenja i pretovara u toj trećoj zemlji ili području premještaju natrag u Uniju”
                                 
                              
                  
                        2.
                     
                     
                        Nakon poglavlja 52. umeće se sljedeće poglavlje 53.:
                        „POGLAVLJE 53.
                        
                           PREDLOŽAK CERTIFIKATA O ZDRAVLJU ŽIVOTINJA/SLUŽBENOG CERTIFIKATA ZA ULAZAK U UNIJU PROIZVODA ŽIVOTINJSKOG PODRIJETLA I ODREĐENE ROBE KOJI SU PODRIJETLOM IZ UNIJE, PREMJEŠTAJU SE U TREĆU ZEMLJU ILI PODRUČJE TE SE ZATIM NAKON ISTOVARA, SKLADIŠTENJA I PRETOVARA U TOJ TREĆOJ ZEMLJI ILI PODRUČJU PREMJEŠTAJU NATRAG U UNIJU (PREDLOŽAK STORAGE-TC-PAO)
                        
                        
                           
                        
                           
                        
                                    
                                       ZEMLJA
                                    
                                 
                                 
                                    
                                       Predložak certifikata STORAGE-TC-PAO
                                    
                                 
                              
                                    
                                       Dio II.: Certificiranje
                                    
                                 
                                 
                                    
                                                
                                                   II.
                                                
                                             
                                             
                                                Podaci o zdravstvenom stanju
                                             
                                          
                                 
                                    
                                       II.a
                                    
                                 
                                 
                                    
                                       Referentni broj certifikata
                                    
                                 
                                 
                                    
                                       II.b
                                    
                                 
                                 
                                    
                                       Referentni broj u sustavu IMSOC
                                    
                                 
                              
                                    
                                                
                                                   II.1.
                                                
                                             
                                             
                                                Potvrda o zdravlju
                                                Ja, dolje potpisani službeni veterinar, potvrđujem da pošiljka proizvoda životinjskog podrijetla ili robe opisana u dijelu I.:
                                                
                                                            II.1.1.
                                                         
                                                         
                                                            podrijetlom je iz Unije i proizvedena je u Uniji te je bila prihvatljiva za stavljanje na tržište u Uniji i
                                                         
                                                      
                                                            II.1.2.
                                                         
                                                         
                                                            zapakirana je u Uniji i, za proizvode životinjskog podrijetla, označena je u Uniji u skladu s odjeljkom I. Priloga II. Uredbi (EZ) br. 853/2004 i
                                                         
                                                      
                                                            II.1.3.
                                                         
                                                         
                                                            namijenjena je Uniji i
                                                         
                                                      
                                                            II.1.4.
                                                         
                                                         
                                                            s njom se nije neovlašteno rukovalo niti je bila podvrgnuta ikakvom drugom postupku osim istovara, skladištenja, pretovara i prijevoza u (1)…, a za proizvode životinjskog podrijetla, uskladišteni su i prevezeni u skladu s relevantnim zahtjevima iz Priloga III. Uredbi (EZ) br. 853/2004 Europskog parlamenta i Vijeća.
                                                         
                                                      
                                          
                                                
                                                   II.2.
                                                
                                             
                                             
                                                Potvrda o skladištenju
                                                Ja, dolje potpisani službeni veterinar, potvrđujem da pošiljka proizvoda životinjskog podrijetla ili robe opisana u dijelu I.:
                                                
                                                            II.2.1.
                                                         
                                                         
                                                            skladištena je u odobrenom/registriranom objektu/objektima i
                                                         
                                                      
                                                            II.2.2.
                                                         
                                                         
                                                            pretovarena je u odobrenom/registriranom objektu pod nadzorom nadležnog tijela.
                                                         
                                                      
                                                   Napomene
                                                
                                                U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno člankom 5. stavkom 4. Protokola o Irskoj/Sjevernoj Irskoj u vezi s Prilogom 2. tom protokolu, za potrebe ovog certifikata upućivanja na Uniju u ovom certifikatu uključuju Ujedinjenu Kraljevinu u vezi sa Sjevernom Irskom.
                                                Ovaj je certifikat namijenjen za ulazak u Uniju pošiljaka proizvoda obuhvaćenih certifikatima utvrđenima u člancima od 8. do 29. Provedbene uredbe (EU) 2020/2235 koje su podrijetlom iz države članice Unije, premještaju se u treću zemlju ili područje navedene u Prilogu XXII. Provedbenoj uredbi Komisije (EU) 2021/404 s posebnim uvjetom „Pošiljke koje su podrijetlom iz Unije, premještaju se u treću zemlju ili područje te se zatim nakon skladištenja premještaju natrag u Uniju” te se zatim nakon istovara, skladištenja i pretovara premještaju natrag u Uniju iz te treće zemlje ili područja.
                                                Ovaj certifikat o zdravlju životinja/službeni certifikat ispunjava se u skladu s napomenama za ispunjavanje certifikata navedenima u poglavlju 4. Priloga I. Provedbenoj uredbi (EU) 2020/2235.
                                                
                                                   Dio I.:
                                                
                                                
                                                            Rubrika 1.7.
                                                         
                                                         
                                                            :
                                                         
                                                         
                                                            Navesti ime i ISO oznaku zemlje u kojoj je roba proizvedena, izrađena i zapakirana (označena identifikacijskom oznakom).
                                                         
                                                      
                                                   Dio II.:
                                                
                                                
                                                            
                                                               (1)
                                                            
                                                         
                                                         
                                                            Oznaka zone u skladu sa stupcem 2. tablice iz dijela 1. Priloga XXII. Provedbenoj uredbi (EU) 2021/404, samo za zone navedene s posebnim uvjetom „Pošiljke koje su podrijetlom iz Unije, premještaju se u treću zemlju ili područje te se zatim nakon skladištenja premještaju natrag u Uniju” u stupcu 6. te tablice.
                                                         
                                                      
                                          
                              
                                     
                                 
                                 
                                    
                                       Službeni veterinar
                                    
                                 
                                 
                                     
                                 
                              
                                     
                                 
                                 
                                    Ime (velikim tiskanim slovima)
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Datum
                                 
                                 
                                    Zvanje i titula
                                 
                                 
                                     
                                 
                                 
                                     
                                 
                              
                                     
                                 
                                 
                                    Pečat
                                 
                                 
                                    Potpis”
                                 
                                 
                                     
                                 
                                 
                                     
                                 
                              
                  
      
      
         
            PRILOG II.
            Prilog XXII. Provedbenoj uredbi (EU) 2021/404 mijenja se kako slijedi:
            
                        1.
                     
                     
                        u dijelu 1. unosi za Ujedinjenu Kraljevinu, Guernsey, Otok Man i Jersey zamjenjuju se sljedećim:
                        
                                    „GB
                                    
                                    Ujedinjena Kraljevina
                                 
                                 
                                    GB-0
                                 
                                 
                                    Životinje i zametni proizvodi koji su obuhvaćeni područjem primjene Delegirane uredbe Komisije (EU) 2020/692
                                 
                                 
                                     
                                 
                                 
                                    Predlošci certifikata za premještanja unutar Unije
                                 
                                 
                                    Iz jedne države članice u druge države članice preko Ujedinjene Kraljevine ili njezinih krunskih posjeda
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Proizvodi životinjskog podrijetla i određena roba obuhvaćeni certifikatima utvrđenima u člancima od 8. do 29. Provedbene uredbe (EU) 2020/2235
                                 
                                 
                                    STORAGE-TC-PAO
                                 
                                 
                                    Pošiljke koje su podrijetlom iz Unije, premještaju se u treću zemlju ili područje te se zatim nakon istovara, skladištenja i pretovara premještaju natrag u Uniju
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       GG
                                    
                                    Guernsey
                                 
                                 
                                    GG-0
                                 
                                 
                                    Životinje i zametni proizvodi obuhvaćeni područjem primjene Delegirane uredbe (EU) 2020/692
                                 
                                 
                                     
                                 
                                 
                                    Predlošci certifikata za premještanja unutar Unije
                                 
                                 
                                    Iz jedne države članice u druge države članice preko Ujedinjene Kraljevine ili njezinih krunskih posjeda
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Proizvodi životinjskog podrijetla i određena roba obuhvaćeni certifikatima utvrđenima u člancima od 8. do 29. Provedbene uredbe (EU) 2020/2235
                                 
                                 
                                    STORAGE-TC-PAO
                                 
                                 
                                    Pošiljke koje su podrijetlom iz Unije, premještaju se u treću zemlju ili područje te se zatim nakon istovara, skladištenja i pretovara premještaju natrag u Uniju
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       IM
                                    
                                    Otok Man
                                 
                                 
                                    IM-0
                                 
                                 
                                    Životinje i zametni proizvodi obuhvaćeni područjem primjene Delegirane uredbe (EU) 2020/692
                                 
                                 
                                     
                                 
                                 
                                    Predlošci certifikata za premještanja unutar Unije
                                 
                                 
                                    Iz jedne države članice u druge države članice preko Ujedinjene Kraljevine ili njezinih krunskih posjeda
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Proizvodi životinjskog podrijetla i određena roba obuhvaćeni certifikatima utvrđenima u člancima od 8. do 29. Provedbene uredbe (EU) 2020/2235
                                 
                                 
                                    STORAGE-TC-PAO
                                 
                                 
                                    Pošiljke koje su podrijetlom iz Unije, premještaju se u treću zemlju ili područje te se zatim nakon istovara, skladištenja i pretovara premještaju natrag u Uniju
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       JE
                                    
                                    Jersey
                                 
                                 
                                    JE-0
                                 
                                 
                                    Životinje i zametni proizvodi obuhvaćeni područjem primjene Delegirane uredbe (EU) 2020/692
                                 
                                 
                                     
                                 
                                 
                                    Predlošci certifikata za premještanja unutar Unije
                                 
                                 
                                    Iz jedne države članice u druge države članice preko Ujedinjene Kraljevine ili njezinih krunskih posjeda
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Proizvodi životinjskog podrijetla i određena roba obuhvaćeni certifikatima utvrđenima u člancima od 8. do 29. Provedbene uredbe (EU) 2020/2235
                                 
                                 
                                    STORAGE-TC-PAO
                                 
                                 
                                    Pošiljke koje su podrijetlom iz Unije, premještaju se u treću zemlju ili područje te se zatim nakon istovara, skladištenja i pretovara premještaju natrag u Uniju”
                                 
                                 
                                     
                                 
                                 
                                     
                                 
                                 
                                     
                                 
                              
                  
                        2.
                     
                     
                        U dijelu 3. nakon unosa za posebni uvjet „Iz jedne države članice u druge države članice preko Ujedinjene Kraljevine ili njezinih krunskih posjeda” i prije unosa „Aqua – Iz Rusije u Rusiju” umeće se sljedeći unos:
                        
                                    „Pošiljke koje su podrijetlom iz Unije, premještaju se u treću zemlju ili područje te se zatim nakon istovara, skladištenja i pretovara premještaju natrag u Uniju”
                                 
                                 
                                    Ulazak u Uniju pošiljaka proizvoda iz dijela 1. stupca 4. koje su podrijetlom iz Unije, premještaju se u zonu iz dijela 1. stupca 2. te se zatim nakon istovara, skladištenja i pretovara u toj trećoj zemlji ili području premještaju natrag u Uniju dopušta se pod uvjetom da im je, uz dokumente koji prate pošiljku za njezin izvoz u treću zemlju ili područje, priložen i predložak certifikata „STORAGE-TC-PAO” utvrđen u Provedbenoj uredbi Komisije (EU) 2020/2235.”